Entre d’auti recorsi e gràcies as sues repetides evasions dera preson de Tolon, auie, sivans auem dit ja, eth d’èster un mèstre avedat en art de lheuar-se, sense escala, sense ganchos, sonque pera fòrça musculara, emparant-se en cogòt, enes espatles, enes anques e enes jolhs, e ajudant-se des mès petites inegalitats dera pèira, per angle rècte d’ua paret, enquia un siesau estatge, se siguesse de besonh; art qu’a hèt tan temible e tan celèbre er angle deth pati dera Conserjaria de París, per a on s’escapèc, hège vint ans, eth condemnat Battemolle.